A tanulmányi elnökhelyettes beszámolója

2012.07.27. – 2012.09.09.

**Időrendi bontás**

* július 27. – Küldöttgyűlés
* július 28. – 30. – mentortábor
* augusztus 18. – 22. – kémia GT
* augusztus 29. – Kémia Intézeti Tanács
* szeptember 4. – Alakuló MATSZACS
* szeptember 5. – 7. - Beiratkozás
* szeptember 6. – Választmány

**Tematikus bontás**

**Tájékoztatás**

A tanulmányi elnökhelyettesi levelezést kezeltem, a megkeresésekre válaszoltam és delegáltságaimnak eleget tettem.

**Pótfelvételi**

Az MSc pótfelvételik rendben lezajlottak, a hallgatói delegált, Jánosi Attila nem jelzett különösebb problémát. A BSc pótfelvételik eredménye folytán 20 Környezettan BSc-s és 10 Kémia BSc-s hallgatóval bővültek a 2012-es évfolyamok. Az ő beiratkozásuk nem történt meg a kihirdetett beiratkozási napokon, de a jövő hét folyamán a Tanulmányi Osztály megköti velük is az ösztöndíj/képzési szerződéseket (ha jól tudom, nekik is felajánlják a részösztöndíjat).

**Mentortábor**

A mentortáborban mint mentor vettem részt, illetve az első napon előadást tartottam a többi mentornak az új felsőoktatási törvényről, a hallgatói szerződésről és annak következményeiről.

**Beiratkozás**

Idén a beiratkozás operatív szervezője voltam, és tartottam a kapcsolatot az Intézetekkel és a Tanulmányi Osztállyal, valamint az alakuló MATSZACS ülésen a matekos mentoroknak és szacs-tagoknak is vázoltam a beiratkozás menetét. A beiratkozás mindhárom nap rendben lezajlott, néhány szakterületen kisebb csúszások előfordultak, melyet a szeptember 6-i Választmány részben tárgyalt. A Tanulmányi Osztály által jelzett hibákat igyekeztünk orvosolni, és együttműködve a lehető leg hallgatóbarátabb beiratkozást abszolválni. Véleményem szerint amennyiben a szerződést a jövő évben is alá fogják írni a gólyák, már könnyebben tudunk előre tervezni, és a dékáni kézfogót megfelelő időpontra helyezni – szerintem megvalósítható lenne ez által, hogy utóbbit közel kötelezővé tegyük, mivel ahogy láttam, a Kar vezetése arra törekszik, hogy megfelelően reprezentálja magát ezen az eseményen, így a hallgatók irányából is jó lenne egy pozitív hozzáállás. Ezúton is köszönöm a beiratkozáson dolgozóknak, illetve a mentoroknak a munkájukat, ami nagyban előremozdította, hogy sikeres három napot zárjunk.

Köszönöm, hogy elolvastad a beszámolóm!

A kérdéseket, észrevételeket szívesen fogadom.

Nagy Katalin